
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 781 

9 Ιουνίου 2005 


ΑΠΟΦΑΣΕΙ Σ 

Αριθ. 7585 

Έγκριση του Οργανισμού Εσωτερικής Υπηρεσίας του Πο¬ 
λιτιστικού Οργανισμού Δήμου Φαρκαδόνας, Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α. Τις διατάξεις: 

1) Του ν. 2503/2997 "Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις". 

2) Του άρθρου 203 του Δ. Κ. Κ. (π.δ. 410/1995) 

3) Του άρθρου 12 του ν. 1188/1981 όπως αυτό αντικα- 
ταστάθηκε με τις όμοιες της παρ. 5 του άρθρου 8 του 
ν.2307/1995. 

4) Του Ν. 2190/1994 όπως ισχύει με τις τροποποιήσεις 
του. 

5) Του άρθρου 27 του ν. 2081/1991 με το οποίο προστέ¬ 
θηκε νέο άρθρο 29Α στο ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

6) Των π.δ/των 50/2001 (ΦΕΚ 39/Α/15.3.2001), 37Α/ 
1987 (ΦΕΚ 11/Α71987) και 22/1990 (ΦΕΚ 7/Α/1990) όπως 
ισχύουν. 

Β. Την υπ’ αριθμ. 1/2005 απόφαση του Διοικητικού Συμ¬ 
βουλίου του Πολιτιστικού Οργανισμού Δήμου Φαρκαδό¬ 
νας με την οποία καταρτίστηκε και ψηφίστηκε ο Οργανι¬ 
σμός Εσωτερικής Υπηρεσίας αυτού. 

Γ. Την υπ’ αριθμ. 47/2005 απόφαση του Δημοτικού Συμ¬ 
βουλίου Φαρκαδόνας με την οποία εκφράζεται η σύμφω¬ 
νη γνώμη επί της ανωτέρω αποφάσεως του Διοικητικού 
Συμβουλίου. 

Δ. Την υπ’ αριθμ. 22/2005 θετική γνωμοδότηση του Υπη¬ 
ρεσιακού Συμβουλίου Προσωπικού ΟΤΑ Ν. Τρικάλων. 

Ε. Την υπ’ αριθμ. 2106/10.5.2001 (ΦΕΚ 597/τ.Β'/ 
21.5.2001) απόφαση του Γενικού Γραμματέα Περιφέρει¬ 
ας Θεσσαλίας για εξουσιοδότηση υπογραφής εγγράφων 
στην Προϊσταμένη της Υπηρεσίας μας με εντολή Γ ενικού 
Γραμματέα Περιφέρειας Θεσσαλίας, αποφασίζουμε: 

Εγκρίνουμε την υπ’ αριθμ. 47/2005 απόφαση του Δημο¬ 
τικού Συμβουλίου Φαρκαδόνας με την οποία ψηφίστηκε ο 
Οργανισμός Εσωτερικής Υπηρεσίας του Πολιτιστικού 
Οργανισμού Δήμου Φαρκαδόνας ως κατωτέρω: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΠΟΛΙΤΙΣΤΙΚΟΥ 
ΟΡΓΑΝΙΣΜΟΥ ΔΗΜΟΥ ΦΑΡΚΑΔΟΝΑΣ 

Ο Πολιτιστικός Οργανισμός Δήμου Φαρκαδόνας 
(Π.Ο.Δ.Φ) αποτελεί ξεχωριστό Νομικό Πρόσωπο Δημοσί¬ 
ου Δικαίου του Δήμου Φαρκαδόνας (Αρθρ.203 π.δ 410/ 
1995) και τελεί υπότηνεποπτείατου. 

Συστάθηκε με την υπ’ αριθμ. 30/2003 απόφαση του Δη¬ 
μοτικού Συμβουλίου Φαρκαδόνας, εγκρίθηκε με την υπ’ 
αριθμ. 10926/27.9.1999 απόφαση της Δ/νσης Τοπ. Αυτ/ 
σης & Δ/σης Ν. Τρικάλων και δημοσιεύτηκε στο Φ.Ε.Κ με 
υπ’ αριθμ. 388 Β'Τευχ. 3.4.2003. 

ΑΡΘΡΟ Ιο 

ΑΝΤΙΚΕΙΜΕΝΟ ΤΟΥ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ (Ο.Ε.Υ) 

Με τον παρόντα Ο.Ε.Υ καθορίζονται η συγκρότηση, η 
διάρθρωση και οι αρμοδιότητες των κατά τομέα υπηρε- 
σιώντου Πολιτιστικού Οργανισμού, καθώς και η σύνθεση, 
ο αριθμόςτων θέσεων, ταπροσόνταπρόσληψηςτου προ¬ 
σωπικού αυτού. 

ΑΡΘΡΟ 2ο 

ΣΧΕΣΕΙΣ ΠΡΟΣΩΠΙΚΟΥ ΜΕ ΤΟΝ ΠΟΛΙΤΙΣΤΙΚΟ 
ΟΡΓΑΝΙΣΜΟ 

Η στελέχωση του προσωπικού του Πολιτιστικού Οργα¬ 
νισμού γίνεται με μόνιμο υπαλληλικό προσωπικό και με 
προσωπικό που συνδέεται με τον Π.Ο.Δ.Φ με σχέση ερ¬ 
γασίας: ιδιωτικού Δικαίου, ορισμένου ή αορίστου χρόνου 
ή ανάθεσης έργου, ή μίσθωσης έργου ή περιοδικής απα¬ 
σχόλησης σύμφωνα με τις εκάστοτε ισχύουσες διατάξεις 
και τις ανάγκες λειτουργίας του Π.Ο 

ΑΡΘΡΟ 3ο 

ΠΡΟΣΛΗΨΗ ΠΡΟΣΩΠΙΚΟΥ 

1. Την πλήρωση των κενών θέσεωντου προσωπικού που 
υπάγεται στον παρόντα οργανισμό, αποφασίζει το Διοι¬ 
κητικό Συμβούλιο και ανεξάρτητα αριθμού προσλαμβα- 
νομένων, διενεργείται δημόσια προκήρυξη κάλυψη θέ¬ 
σης, όπου αναφέρονται συγκεκριμένα: η διαδικασία, τα 
κριτήρια πρόσληψης, η θέση και ο κλάδος, η σχέση εργα¬ 
σίας με τον Π.Ο. τα δικαιολογητικά πρόσληψης, η προθε¬ 
σμία υποβολής των δικαιολογητικών και ο τόπος κατάθε¬ 
σής τους. 

2. Τα τυπικά προσόντα διορισμού καθορίζονται από τις 
ισχύουσες εκάστοτε διατάξεις. 

3. Το Διοικητικό Συμβούλιο έχει την ευχέρεια να απαιτεί 

και να καθορίζει για την πρόσληψη προσωπικού πρόσθε¬ 
τα προσόντα ή να λαμβάνει υπόψη διάφορα κριτήρια κα¬ 
ταλληλότητας που θεωρεί απαραίτητα για την καλύτερη 
λειτουργία των υπηρεσιών του Π.Ο 
4. Η πρόσληψη γίνεται με επιλογή ή με διαγωνισμό σύμ¬ 
φωνα με τις ισχύουσες διατάξεις. 

ΑΡΘΡΟ 4ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Σε περίπτωση ένταξης και άλλων δραστηριοτήτων 
στον Π.Ο ή ανάκυψης προβλημάτων στην λειτουργία υπη¬ 
ρεσιών και αρμοδιοτήτων ή ανάγκης συμπλήρωσης και 
αλλαγής άρθρων, ο παρών Ο.Ε.Υτροποποιείται σύμφωνα 
με την ισχύουσα νομότυπη διαδικασία. 

2. Για ό,τι δεν έχει προβλεφθεί από τον παρόντα Ο.Ε.Υ 
ισχύει η υπάρχουσα νομοθεσία και οι υπόλοιποι κανονι¬ 
σμοί του Ο.Ε.Υ (ειδικοί κανονισμοί ανάτομέα). 

ΑΡΘΡΟ 5ο 
ΟΡΓΑΝΑ ΔΙΟΙΚΗΣΗΣ 
Τα όργανα διοίκησηςτου Π.Ο είναι: 

1. Ο Δήμαρχος, ως Πρόεδρος του Διοικητικού Συμβου¬ 
λίου ή άλλο μέλος αιρετό ή μη που ορίζεται απ’ αυτόν. 

2. Ο Αντιπρόεδρος του Διοικητικού Συμβουλίου, που 
αναπληρώνει τον Πρόεδρο όταν αυτός απουσιάζει ή κω¬ 
λύεται. 

3. Το Διοικητικό Συμβούλιο του Οργανισμού 

ΑΡΘΡΟ 6ο 

ΣΥΓΚΡΟΤΗΣΗ ΤΩΝ ΥΠΗΡΕΣΙΩΝ ΚΑΤΑ ΤΟΜΕΑ 
ΔΗΜΙΟΥΡΓΙΑΣ 

• Διοικητικός -Διαχειριστικός τομέας 

• Τομέας Μουσικής 

• Τομέας Βιβλιοθήκης 

• Τομέας Λαϊκού Πολιτισμού 

• Τομέας Λαϊκής Επιμόρφωσης 

• Τομέας Πνευματικών Κέντρων και Νεολαίας 

• Τομέας Θεάτρου-Κινηματογράφου και Φωτογραφίας 

• Τομέας εικαστικών τεχνών 

Οι σκοποί του Π.Ο. υλοποιούνται από τους παραπάνω 
βασικούς τομείς δημιουργίας. Για πληρέστερη επίτευξη 
των σκοπών του Π.Ο δύναται να συγκροτηθούν επί μέ¬ 
ρους επιτροπές (τομεακές, καλλιτεχνικές Επιτροπές) 
όπως προβλέπεται στο 6ο άρθρο του Κανονισμού Λει- 
τουργίας-Διοίκησης και Διαχείρισης. Η λειτουργία των 
Επιτροπών κατατάσσεται στους τομείς δραστηριότητας 
όπως αυτοί περιγράφονται παραπάνω και σε όσους άλ¬ 
λους παραστεί η ανάγκη να δημιουργηθούν για την εκ¬ 
πλήρωση των σκοπώντου Π.Ο. Κατ’ εξαίρεση στο Διοικη¬ 
τικό - Διαχειριστικό Τομέα δεν συστήνεταιτομεακή καλλι¬ 
τεχνική Επιτροπή. 

ΑΡΘΡΟ 7ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΚΑΤΑ ΤΟΜΕΑ 
Η διάρθρωση των υπηρεσιώντου Π.Ο έχει ως εξής: 

• Διοικητικός -Διαχειριστικός τομέας 
- Τμήμα Διοίκησης 

α. Γ ραφείο Διοικητικού Διευθυντή 
β. Γραμματεία Δ/νσης και τομέων του Πολιτιστικού Ορ¬ 
γανισμού 

γ. Γ ραφείο Προσωπικού και Νομικής κάλυψης 
δ. ΓραφείοΤύπου καιΔημοσίωνσχέσεων- Προγραμμα¬ 
τισμού Εκδηλώσεων των τομέων του Πολιτιστικού Οργα¬ 
νισμού 

ε. Γ ραφείο Πρωτοκόλλου - Διεκπεραίωσης Αρχείου 


στ. Γ ραφείο Γ ενικών καθηκόντων- κλητήρων - οδηγών - 
εργατοτεχνιτών- καθαριστριών - ηλεκτρολόγων- φυλά¬ 
κων - ξυλουργών κ.λπ. 

- Τμήμα Οικονομικών Υπηρεσιών 

α. Γ ραφείο Λογιστηρίου και ταμείου 

β. Γ ραφείο Προσόδων και περιουσίας του Πολιτιστικού 
Οργανισμού 

• Τομέας Μουσικής 

- Τμήμα Δημοτικού Ωδείου 

Γ ραφείο Δ/νσης και διδακτικού προσωπικού 

- Τμήμα Σχολής Χορού 

Γραφείο εκπαιδευτών - διδακτικού προσωπικού και 
μουσικών 

- Τμήμα Χορωδιών - Ορχηστρών 

Γ ραφείο Μαέστρου 

- Τμήμα Δημοτικής Φιλαρμονικής 

Γ ραφείο Δ/ντη Φιλαρμονικής και Μουσικών 

-Τμήμα Μελέτης και περισυλλογής Της Ελληνικής Μου¬ 
σικής Παράδοσης 

- Τμήμα παραγωγής και παρουσίασης μουσικών εκδη¬ 
λώσεων 

• Τομέας Βιβλιοθήκης 

- Γ ραφείο διακίνησης και διάδοσης βιβλίου 

• Τομέας Λαϊκού Πολιτισμού 

- Γ ραφείο Λαϊκού Πολιτισμού 

• Τομέας Λαϊκής Επιμόρφωσης 

- Γραφείο εκπαιδευτών επιμορφωτών και ειδικών συ¬ 
νεργατών Λαϊκής Επιμόρφωσης 

• Τομέας Πνευματικών Κέντρων και Νεολαίας 

- Γ ραφείο λειτουργίας και οργάνωσης Πνευματικού Κέ¬ 
ντρου 

- Γ ραφείο υποδοχής Νεολαίας 

• Τομέας θεάτρου - Κινηματογράφου και Φωτογρα¬ 
φίας 

- Γ ραφείο ανάπτυξης της Θεατρικής και Κινηματογρα¬ 
φικής Τέχνης 

• Τομέας Εικαστικών Τεχνών 

- Γ ραφείο Λειτουργίας Εργαστηρίων 

ΑΡΘΡΟ 8ο 

ΣΥΝΘΕΣΗ-ΑΡΙΘΜΟΣ ΘΕΣΕΩΝ- 
ΠΡΟΣΟΝΤΑ ΠΡΟΣΩΠΙΚΟΥ 

1. Με βάση τη διάρθρωση των υπηρεσιών κατά τομέα 
και την κάλυψη των αναγκών του Π.Ο, καθορίζεται το 
απαιτούμενο προσωπικό, του οποίου τα προσόντα και η 
διαδικασία πρόσληψης προσδιορίζουν σαφώς οι ισχύου- 
σες διατάξεις. 

2. Η κατανομή του προσωπικού στις διάφορες υπηρε¬ 
σίες, γίνεται με απόφαση του Προέδρου του Διοικητικού 
Συμβουλίου, κατόπιν εισηγήσεως του Διοικητικού Διευθυ¬ 
ντή, ανάλογα με τις εκάστοτε ανάγκες λειτουργίας του Π. Ο 
και με τη σύμφωνη γνώμη του Διοικητικού Συμβουλίου. 

3. Σημειώνεται ότι η παρούσα διάθρωση και σύνθεση 
αφορά μία αρκετά προχωρημένη φάση της λειτουργίας 
του Π.Ο και όχι μόνο το ξεκίνημά του. 

4. Ιδιαίτερα στους καθαρά καλλιτεχνικούς τομείς, θα 
υπάρξουν εκτός από τις συγκεκριμένες θέσεις (μονίμου 
και εκτάκτου προσωπικού), και ειδικοί συνεργάτες (επι- 
μορφωτές σεμιναρίων, εκπαιδευτές, καλλιτέχνες κλπ) 
που λόγω της ιδιαιτερότητας της φύσης των αντικειμένων 
του Π.Ο, δεν μπορούν να ενταχθούν σε ανάλογες με τις 
παρακάτω θέσεις. Η διάρκεια της συνεργασίας τους με 
κάποιον απότουςτομείςτου Π.Ο. θα είναι μικρή καιθακα- 

λύπτεται οικονομικά, κατά περίπτωση, από έσοδα πωλή- 
σεων καλλιτεχνικών αντικειμένων ή παραστάσεων που εί¬ 
ναι δημιουργήματα του Π.Ο.Δ.Φ. 

5. Έχοντας υπόψη τα παραπάνω, οι θέσεις του προσω¬ 
πικού του Π.Ο.Δ.Φ διαρθρώνονται κατά κλάδους, βαθ¬ 
μούς και ειδικότητες ως εξής: 

ή Δύο θέσεις του κλάδου ΠΕ 14 Μουσικών Σπουδών. 

ή Μία θέση του κλάδου Π.Ε. 11 Φυσικής Αγωγής. 

Σημειώνεται ότι στην παρούσα φάση της λειτουργίας 
του Π.Ο, οι ανάγκες του Διοικητικού-Διαχειριστικού Το¬ 
μέα θα καλύπτονται από έναν δημοτικό υπάλληλο, ο οποί¬ 
ος θα προσφέρει έργο λογιστικό, ταμειακό και διοικητικό, 
θα επιλαμβάνεται τη διεκπεραίωση των οικονομικών και 
λογιστικών υπηρεσιών, θα συντάσσει τον ετήσιο προϋπο¬ 
λογισμό και απολογισμό και θα ορίζεται από τον εκάστο- 
τε Δήμαρχο είτε με αντιμισθία είτε με άλλο τρόπο. 

Οι τομείς που προαναφέρθηκαν θα στελεχώνονται και 
με έκτακτο (επί σύμβαση) προσωπικό (επιστημονικό-εκ- 
παιδευτικό-διδακτικό-καλλιτεχνικό, ειδικών συνεργατών- 
εργατοτεχνικό και βοηθητικό γενικώς) τα προσόντα, η ει¬ 
δικότητα και ο αριθμός του οποίου θα υπαγορεύονται 
από τις εκάστοτε λειτουργικές ανάγκες και δραστηριότη¬ 
τες των τομέων του Π.Ο.Δ.Φ, οι οποίες καιπεριγράφονται 
στους επιμέρους κανονισμούς λειτουργίας που θα κα¬ 
ταρτιστούν για τον κάθε τομέα. 

ΑΡΘΡΟ 9ο 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ 
ΚΑΤΑ ΤΟΜΕΑ 

Το αντικείμενο και οι αρμοδιότητες των υπηρεσιών και 
γραφείων του Π.ΟΔ.Φ κατά τομέα είναι: 

1. ΔΙΟΙΚΗΤΙΚΟΣ-ΔΙΑΧΕΙΡΙΣΤΙΚΟΣ ΤΟΜΕΑΣ 

Ο Διοικητικός-Διαχειρισπκός τομέας αποτελεί το σύν¬ 
δεσμο με όλους τους τομείς του Π.Ο, έχει την ευθύνη της 
διεύθυνσης, εποπτείας, συντονισμού και ελέγχου της λει- 
τουργίαςτους και επιμελείται για τη διεκπεραίωση των δι¬ 
οικητικών, οικονομικών και καλλιτεχνικών υποχρεώσεων. 

ΔΙΟΙΚΗΤΙΚΟΣ ΤΟΜΕΑΣ 

• ΤΜΗΜΑ ΔΙΟΙΚΗΣΗΣ 

α) Γραφείο Διοικητικού Διευθυντή 

- Εισηγείται στο Διοικητικό Συμβούλιο τις δραστηριότη¬ 
τες που πρόκειται να αναλάβουν οι τομείς του Π.Ο. 

- Προίσταται και διευθύνει το προσωπικό του Π.Ο και 
έχει την ευθύνη για τη διοίκηση και την εποπτεία της λει¬ 
τουργίας όλων των τομέων του Π.Ο 

- Εισηγείται στο Διοικητικό Συμβούλιο για τα θέματα 
που έχουν σχέση με τη σωστή λειτουργία του Π.Ο, όπως 
είναι η αναδιάρθρωση των υπηρεσιών του, η αναδιάταξη 
του προσωπικού του κ.λπ. 

- Έχει την ευθύνη για την εκτέλεση των αποφάσεων του 

Π.Ο 

- Συμμετέχει στις συνεδριάσεις του Διοικητικού Συμ¬ 
βουλίου με δικαίωμα λόγου. 

- Καταρτίζει σε συνεργασία με τις τομεακές καλλιτεχνι¬ 
κές επιτροπές και τα αρμόδια γραφεία τα προγράμματα 
δραστηριότητας του Π.Ο 

- Χαρακτηρίζει τα εισερχόμενα έγγραφα προς διανομή 
στις αρμόδιες υπηρεσίες. 

-Συμμετέχει στη σύνταξη του προϋπολογισμού του Π. Ο 

- Κοινοποιεί μέσω γραμματείας τις πράξεις του Διοικη¬ 
τικού Συμβουλίου στους τομείς που αφορούν. 

- Αναζητεί πηγές και τρόπους προαγωγής των σκοπών 
και στόχων και των οικονομικών του Π.Ο 


β) Γραμματεία Δ/νσης και τομέων του Πολιτιστικού Ορ¬ 
γανισμού 

- Επικουρεί το Διοικητικό Διευθυντή στα καθημερινά 
προβλήματα που προκύπτουν από τη λειτουργία του Π.Ο 

- Έχει την ευθύνη της διατύπωσης και διακίνησης της 
αλληλογραφίας, της σύνταξης των εγγράφων που αφο¬ 
ρούν τον κάθε τομέα, βρίσκεται σε απόλυτη συνεργασία 
με όλους τους τομείς, κοινοποιείτο έγγραφα που πρέπει. 

- Έχει την ευθύνη της επίδοσης των προσκλήσεων των 
συνεδριάσεων στα μέλη του Διοικητικού Συμβουλίου. 

- Τηρεί τα πρακτικά των συνεδριάσεων του Διοικητικού 
Συμβουλίου 

- Υποβάλλει αντίγραφο των λαμβανομένων αποφάσεων 
του Διοικητικού Συμβουλίου χωρίς καθυστέρηση σε κάθε 
δικαιούχο. 

- Έχει την ευθύνη της τήρησης των ονομαστικών κατα¬ 
λόγων και ευρετηρίων των τομεακών καλλιτεχνικών επι¬ 
τροπών και των συνεργατών του Π.Ο.Δ.Φ 

- Διεξάγει κάθε υπηρεσιακή υπόθεση που σχετίζεται με 
τη λειτουργία όλων των τομέων του Π.Ο.Δ.Φ 

γ) Γ ραφείο Προσωπικού και Νομικής κάλυψης 

- Τηρεί το μητρώο του με οποιανδήποτε σχέση εργα¬ 
σίας προσωπικού του Π.Ο.Δ.Φ 

- Διεκπεραιώνει κάθε υπηρεσιακή ενέργεια επί διορι¬ 
σμών, συμβάσεων εργασίας, προαγωγών, αδειών, ποι¬ 
νών, απολύσεων, αποσπάσεων και γενικώς κάθε υπηρε¬ 
σιακής μεταβολής του προσωπικού του Π.Ο.Δ.Φ. Κοινο¬ 
ποιεί αυτές αρμοδίως για τον καθορισμό της 
μισθολογικής κατάστασης και επιμελείται της εφαρμο¬ 
γής του πειθαρχικού δικαίου. 

- Τηρεί ατομικούς φακέλους του πόσης φύσεως προ¬ 
σωπικού του Π.Ο και των συνταξιούχων αυτού και κατα¬ 
χωρεί σ’ αυτούς ό,τι σχετικό. 

- Τηρεί και ενημερώνει τον πίνακα του προσωπικού κά¬ 
θε τομέα διεύθυνσης τμήματος και γραφείου του Π.Ο 

- Επιμελείται της σύνταξης υπηρεσιακών πιστοποιητι¬ 
κών 

- Εφαρμόζει τους νόμους που έχουν σχέση μετηνενγέ- 
νει κατάσταση των εργαζομένων στον Π.Ο.Δ.Φ 

- Επιμελείται της διενέργειας διαγωνισμού πρόσληψης 
υπαλλήλων σύμφωνα με το Νόμο. 

- Μελετάει και εισηγείται τα πόσης φύσεως ζητήματα 
που αφορούν το υπαλληλικό και λοιπό προσωπικό του 
Π.Ο και διεκπεραιώνει την αφορώσα αυτόν αλληλογρα¬ 
φία. Επίσης, τηρεί το αρχείο των διαταγών, αποφάσεων 
και εγγράφων που αφορούν την υπηρεσιακή κατάσταση 
του προσωπικού του Π.Ο. 

- Ασκεί εξώδικες και διαδικαστικές πράξεις για λογα¬ 
ριασμό του Π.Ο.Δ.Φ ως και πράξεις αναγκαστικής εκτέ¬ 
λεσης. 

- Συγκεντρώνει και παρακολουθεί τους νόμους και τα 
διατάγματα ως επίσης τις διοικητικές και δικαστικές απο¬ 
φάσεις και φροντίζει για την κοινοποίησή τους όπου 
απευθύνονται. 

δ) Γραφείο Τύπου και Δημοσίων σχέσεων - Προγραμ¬ 
ματισμού Εκδηλώσεων των τομέων του Πολιτιστικού Ορ¬ 
γανισμού 

- Προγραμματίζει και συντονίζει σε συνεργασία με το Δι¬ 
οικητικό Συμβούλιο τον Διοικητικό Διευθυντή και τις το¬ 
μεακές καλλιτεχνικές Επιτροπές τις δραστηριότητες και 
τις εκδηλώσεις όλων των τομέων του Π.Ο.Δ.Φ 

- Συντονίζει, καταρτίζει και αναλαμβάνει την ευθύνη για 

τη διοργάνωση, παρουσίαση και διαφήμιση των εκδηλώ¬ 
σεων και της εν γένει πολιτιστικής κίνησης. 

- Διοργανώνει τελετές, δεξιώσεις, συναυλίες, συσκέ¬ 
ψεις, συζητήσεις και συνέδρια με πολιτιστικούς και κοι¬ 
νωνικούς φορείς της χώρας και του εξωτερικού. 

- Ενημερώνει το κοινό για τους σκοπούς του Π.Ο.Δ.Φ, 
για την προβολή των δραστηριοτήτων του και των αποτε¬ 
λεσμάτων τους, με κάθε πρόσφορο μέσον. 

- Συντάσσει και εκδίδει ενημερωτικά φυλλάδια και αφί- 
σες, παρακολουθεί τον ημερήσιο και περιοδικό τύπο κα¬ 
θώς και κάθε μέσο επικοινωνίας. 

- Φροντίζει για τη λήψη και την εκτύπωση φωτογραφι¬ 
κού και τηλεοπτικού υλικού που αφορά τις εκδηλώσεις 
του Π.Ο.Δ.Φ και για την ενημέρωση του κοινού και τη δι¬ 
ευκόλυνση των μέσων ενημέρωσης, για τη γενικότερη 
διάδοση ειδήσεων και πληροφοριών σχετικών με τις δρα¬ 
στηριότητες του Π.Ο.Δ.Φ. 

- Συνεργάζεται και έρχεται σε επαφή με τους δημόσιους 
ή ιδιωτικούς φορείς της χώρας και του εξωτερικού για θέ¬ 
ματα σχετικά με τις δραστηριότητες του Π.Ο.Δ.Φ. Επίσης 
παρέχει κάθε δυνατή βοήθεια στους τοπικούς και πολιτι¬ 
στικούς συλλόγους. 

- Τηρεί αρχείο (πεπραγμένων) για την κάθε εκδήλωση 
ξεχωριστά. 

- Έχει την ευθύνη της υποδοχής, φιλοξενίας και ξενά¬ 
γησης των προσκεκλημένων του Π.Ο.Δ.Φ προσωπικοτή¬ 
των. 

- Τηρεί το Μητρώο των τιμηθέντων, καθ’ οιονδήποτε 
τρόπο, προσώπων από το Δήμο και τον Π.Ο.Δ.Φ και ιδιαί¬ 
τερο μητρώο των επίτιμων μελών και Προέδρων του 
Π.Ο.Δ.Φ, των επίτιμων μελών των τομέων, των δωρητών 
και ευεργετών του Π.Ο.Δ.Φ 

- Τηρεί βιβλίο των επισήμων προσώπων, διαφόρων σω¬ 
ματείων, οργανώσεων κ.λπ. με τις διευθύνσεις τους. 

- Καθιστά ενήμερο το Διοικητικό Συμβούλιο του 
Π.Ο.Δ.Φ σχετικά με τις γιορτές και δεξιώσεις των διαφό¬ 
ρων αρχών, σωματείων, εκδηλώσεων κ.λπ. 

- Επιλαμβάνεται, σε συνεργασία με άλλους φορείς (Νο¬ 
μαρχιακή Αυτ/ση, Δήμος, Αστυνομία Ε.Ο.Τ), των θεμάτων 
που έχουν σχέση με την προαγωγή της τουριστικής κίνη¬ 
σης της πόλης. 

- Μεριμνά για την εκτύπωση και έγκαιρη αποστολή προ¬ 
σκλήσεων στα ανάλογα πρόσωπα, για τις γιορτές, δεξιώ¬ 
σεις, εκδηλώσεις κ.λπ. 

- Μεριμνά για τον εορταστικό διάκοσμο και φωτισμό της 
πόλης και των δημοσίων κτιρίων, σε στενή συνεργασία 
πάντα με τις αρμόδιες υπηρεσίες του Δήμου. 

- Απογράφει, τηρεί αρχείο και έχει την ευθύνη της φύ¬ 
λαξης έργωντέχνης (πίνακες, γλυπτά, φωτογραφίες) που 
προσφέρονται από καλλιτέχνες, ιδιώτες κλπ, στον 
Π.Ο.Δ.Φ ή αγοράζονται απ’ αυτόν. 

- Μεριμνά για την προμήθεια και προσφορά αναμνηστι¬ 
κών αντικειμένων και δώρων προς τους φιλοξενούμενους 
και προσκεκλημένους του Π.Ο.Δ.Φ 

ε) Γραφείο Πρωτοκόλλου-Διεκπεραίωσης Αρχείου 

- Παραλαμβάνειτα εισερχόμενα έγγραφα και βάσει του 
χαρακτηρισμού αυτών από το Διοικητικό Διευθυντή, τα 
καταχωρεί στα βιβλία διανομής καιταπαραδίδειπροςτις 
αρμόδιες υπηρεσίες των τομέων και εκτός αυτών. 

- Επιμελείται τη διεκπεραίωση των εξερχόμενων εγγρά¬ 
φων τα οποία καταχωρεί στο πρωτόκολλο και στα οικεία 


ευρετήρια και επιστρέφει τα σχέδια αυτών στα αρμόδια 
γραφεία των τομέων. 

- Τηρεί το γενικό αρχείο και διεκπεραιώνει την αλληλο¬ 
γραφία, ενώ υποβάλλει προτάσεις για την εκκαθάριση 
των κρινόμενων αχρήστων. 

- Μεριμνά και επικυρώνει την έκδοση διαφόρων αντι¬ 
γράφων. 

-Δακτυλογραφεί βάσει γραπτού σχεδίου ή καθ’ υπαγό¬ 
ρευση τα έγγραφα των τομέων του Π.Ο.Δ.Φ, φροντίζο¬ 
ντας για την ακρίβεια, το αλάθητο, την καλή εμφάνιση και 
την ταχεία κατάρτιση των δακτυλογραφημένων εγγρά¬ 
φων. 

στ. Γραφείο Γενικών καθηκόντων-κλητήρων-οδηγών- 
εργατοτεχνιτών-καθαριστριών - ηλεκτρολόγων-φυλά- 
κων-ξυλουργών κλπ 

Το γραφείο αυτό έχει την ευθύνη για την κανονική λει¬ 
τουργία, συντήρηση και καθαριότητα των κτιρίων και των 
εγκαταστάσεων του Π.Ο.Δ.Φ. Ειδικότερα σ’ αυτό το γρα¬ 
φείο ανατίθενται: 

- Η μεταφορά της αλληλογραφίας που διαβιβάζεται μέ¬ 
σω του ταχυδρομείου καθώς και τα έγγραφα ή έντυπα 
που διαβιβάζονται από υπηρεσία σε υπηρεσία. 

- Η επίδοση υπηρεσιακών εγγράφων, ανακοινώσεων και 
προσκλήσεων. 

- Η εξυπηρέτηση του τηλεφωνικού πίνακα 

- Προσφέρει ανάλογα μετά προγράμματα και τις εκδη¬ 
λώσεις κατόπιν εντολής του Διοικητικού Διευθυντή, βοη¬ 
θητικές και εργατοτεχνικές εργασίες σε όλους τους το¬ 
μείς του Π.Ο.Δ.Φ. 

ΔΙΑΧΕΙΡΙΣΤΙΚΟΣ ΤΟΜΕΑΣ 

• ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γ ραφείο Λογιστηρίου και ταμείου 

αΐ Λογιστήριο 

- Επιμελείται την εκκαθάριση και πληρωμή κάθε δαπά¬ 
νης του Π.Ο.Δ.Φ, εκδίδει τα σχετικά εντάλματα πληρω¬ 
μών στο ονομάτων δικαιούχων, καταχωρεί αυτά στα αντί¬ 
στοιχα λογιστικά βιβλία και ελέγχει τη νομιμότητα της κά¬ 
θε δαπάνης. 

- Καταρτίζει σε συνεργασία με τον Διοικητικό Διευθυντή 
και τους άλλους τομείς του Π.Ο.Δ.Φ τον προϋπολογισμό 
εσόδων-εξόδων και παρακολουθεί την πορεία της εκτέ¬ 
λεσής του. 

- Καταρτίζει τον ισολογισμό της χρήσης, τον απολογι¬ 
σμό εσόδων-εξόδων και όλες τις επιδοτούμενες εκθέ¬ 
σεις. 

- Φροντίζει, σε συνεργασία με τον ταμία, για την απο¬ 
στολή των απολογιστικών στοιχείων έγκαιρα στο Ελεγκτι¬ 
κό Συνέδριο. 

- Συντάσσει τις μισθολογικές καταστάσεις του προσω¬ 
πικού, θεωρεί κάθε φύσεως μισθοδοτικά στοιχεία και 
φροντίζει για την εκκαθάριση μισθών, ημερομισθίων, επι¬ 
δομάτων και προσαυξήσεων του προσωπικού, που γίνο¬ 
νται σύμφωνα με τα παραστατικά στοιχεία που στέλνο¬ 
νται από τους άλλους τομείς. 

- Καταρτίζει το τακτικό και έκτακτο σχέδιο χρηματοδό¬ 
τησης, παρακολουθεί τα τραπεζικά και άλλα δάνεια και 
τηρεί αρχεία όλων των παραστατικών εγγράφων και απο¬ 
δεικτικών δαπανών. 

- Συντάσσει τις διακηρύξεις και τις συγγραφές υποχρε¬ 
ώσεων όλων των δημοπρασιών, τηρεί το αρχείο τους και 
διενεργεί κάθε πράξη που έχει σχέση με τις προμήθειες 

όλων των ειδών για τις ανάγκεςτου Π.Ο.Δ.Φ, ενώ έχει την 
ευθύνη της διαχείρισης του υλικού. 

- Τηρεί μητρώο μελών των μαθητών που φοιτούν στις 
σχολές του Π.Ο.Δ.Φ και είναι υπεύθυνο για την είσπραξη 
των διδάκτρων. 

- Τηρεί και ενημερώνει τους ατομικούς φακέλους και το 
μητρώο υπαλλήλων του Π.Ο.Δ.Φ. 

α2 Ταμείο 

- Ενεργεί όλες τις εισπράξεις και πληρωμές που βασί¬ 
ζονται σε νόμιμα δικαιολογητικά τα οποία διαβιβάζονται 
από το λογιστήριο. 

- Καταχωρεί στα σχετικά βιβλία τις εισπράξεις και πλη¬ 
ρωμές. 

- Τηρεί καθημερινά ημερολόγιο εισπράξεων και πληρω¬ 
μών στο οποίο φαίνεται το χρηματικό υπόλοιπο του 
Π.Ο.Δ.Φ 

- Φροντίζει για την απόδοση που γίνεται υπέρ τρίτων μέ¬ 
σα στις νόμιμες προθεσμίες. 

- Ενεργεί πάντα σύμφωνα με τις διατάξεις περί οικονο¬ 
μικής διοίκησης και λογιστικού των Δήμων και Κοινοτήτων 

β) Γραφείο Προσόδων και περιουσίας του Πολιτιστικού 
Οργανισμού 

- Επιμελείται της απογραφής των περιουσιακών στοι- 
χείωντου Π.Ο.Δ.Φ, τηρεί μητρώο αυτών και φροντίζει για 
την ακεραιότητα και διατήρηση αυτών. 

- Επιμελείται για την ορθή εκμετάλλευση της κινητής και 
ακίνητης περιουσίας του Π.Ο.Δ.Φ και παρακολουθεί την 
απόδοσή της. 

- Εισηγείται για την ενοικίαση ή οποιαδήποτε εκμετάλ¬ 
λευση των ακίνητων και την αναπροσαρμογή μισθωμά¬ 
των. 

- Διεξάγει κάθε εργασία που σχετίζεται με τον έλεγχο 
και την επιμέλεια βεβαίωσης και είσπραξης όλων των εσό¬ 
δων του Π.Ο και επιμελείται για την έγκαιρη είσπραξη αυ¬ 
τών. 

- Διεξάγει τις λογιστικές πράξεις που σχετίζονται με την 
πληρωμή των εξόδων του Π.Ο.Δ.Φ. 

- Τηρεί βιβλία καθημερινά καθολικά εσόδων-εξόδων, ει¬ 
σπρακτέων και το βιβλίο τακτοποιήσεων εισπράξεων. 

- Υποβάλλει στον Πρόεδρο του Διοικητικού Συμβουλίου 
κάθε μήνα τους λογαριασμούς της διαχείρισης. 

- Στο τέλος του οικονομικού έτους και αφού υποβάλλει 
τους λογαριασμούς του τελευταίου μήνα, προβαίνει στον 
προσδιορισμό του χρηματικού υπολοίπου του έτους που 
έληξε και κατόπιν συντάσσει τον απολογιστικό πίνακα. 

2. ΤΟΜΕΑΣ ΜΟΥΣΙΚΗΣ 

• ΤΜΗΜΑ ΔΗΜΟΤΙΚΟΥ ΩΔΕΙΟΥ 

Γραφείο Δ/νσης και διδακτικού προσωπικού 

Ο Διευθυντής του Ωδείου έχει την ευθύνη για: 

- Τη λειτουργία του Ωδείου σύμφωνα με τις ισχύουσες 
διατάξεις, ενημερώνοντας σχετικά το Διοικητικό Διευθυ¬ 
ντή 

- Τη σύνταξη του προγράμματος του τμήματος, σε συ¬ 
νεργασία με το Διοικητικό Διευθυντή καιτηντομεακή καλ¬ 
λιτεχνική επιτροπή, έχοντας την έγκριση του Διοικητικού 
Συμβουλίου. 

- Την πιστή εφαρμογή του χαραχθέντος προγράμμα¬ 
τος. 

- Τη διαμόρφωση της εισήγησης, σε συνεργασία με τον 
Διοικητικό Διευθυντή, προς το Διοικητικό Συμβούλιο, για 
τις προσλήψεις του διδακτικού προσωπικού, την προμή¬ 
θεια μουσικών οργάνων, βοηθητικών μουσικών βιβλίων 
κ.λπ. 


- Την τήρηση των λεπτομερών στοιχείων εγγραφής, 
φοίτησης, προόδου, διεξαγωγής προαγωγικών και δι¬ 
πλωματικών εξετάσεων των μαθητών, με τη βοήθεια της 
γραμματείας του Διοικητικού Συμβουλίου, της Διεύθυν¬ 
σης και των τομέων σε θέματα διοικητικής λειτουργίας 
και γραφικής συνεργασίας. 

- Την έκδοση εσωτερικών ανακοινώσεων που αφορούν 
τους μαθητές. 

- Την ενημέρωση των δελτίων παρουσίας διδακτικού 
προσωπικού και μαθητών. 

- Το διδακτικό προσωπικό αποτελείται από τους καθη¬ 
γητές του Ωδείου, οι οποίοι οφείλουν να διδάσκουν τα μα¬ 
θήματα της ειδικότητάς τους, να χορηγούν σημειώσεις 
γιατα μαθήματα που διδάσκουν, να εναρμονίζονται με τις 
αποφάσεις της Διεύθυνσης του Ωδείου, της Διοικητικής 
Δ/νσης και του Διοικητικού Συμβουλίου του Π.Ο.Δ.Φ. 

Η είσπραξη των διδάκτρων και κάθε οικονομική πράξη 
γίνεται από τα αρμόδια γραφεία του οικονομικού τομέα 
του Π.Ο.Δ.Φ. 

• ΤΜΗΜΑ ΣΧΟΛΗΣ ΧΟΡΟΥ 

Γ ραφείο Εκπαιδευτών-διδακτικού προσωπικού και μου¬ 
σικών 

- Στις αρμοδιότητες του γραφείου αυτού, συνολικά πε¬ 
ριλαμβάνεται η λειτουργία των τμημάτων: παραδοσια¬ 
κών, κλασσικών, μοντέρνων χορών και ρυθμικής γυμνα¬ 
στικής. 

- Οι εκπαιδευτές και το διδακτικό προσωπικό, καταρτί¬ 
ζουν, σε συνεργασία με το Διοικητικό Διευθυντή, το Γ ρα¬ 
φείο Δημοσίων Σχέσεων και Προγραμματισμού και την 
Τομεακή Καλλιτεχνική Επιτροπή (που τυχόν υπάρχει), 
ετήσιο πρόγραμμα δραστηριοτήτων τους, με την έγκριση 
του Διοικητικού Συμβουλίου. 

Το παρόν γραφείο επιφορτίζεται με: 

-Τηνέκδοση εσωτερικών ανακοινώσεων καιτηντήρηση 
των λεπτομερών στοιχείων εγγραφής των μαθητών και 
μελών-χορευτών. 

- Την πιστή εφαρμογή του χαραχθέντος προγράμμα¬ 
τος. 

Τα όποιας φύσης Διοικητικά και Οικονομικά θέματα των 
παραπάνω τμημάτων διεκπεραιώνονται από τα αρμόδια 
γραφεία του Διοικητικού-Διαχειριστικού Τομέα. 

Οι μουσικοί, αφού ενημερωθούν για το ετήσιο χαρα- 
χθέν πρόγραμμα, πλαισιώνουν μουσικά τα μαθήματα, τις 
πρόβες και τις δημόσιες εμφανίσεις των τμημάτων. 

• ΤΜΗΜΑ ΧΟΡΩΔΙΩΝ-ΟΡΧΗΣΤΡΩΝ 

Γ ραφείο Μαέστρου 

Η συγκρότηση χορωδιών, μικρών συνόλων και ορχη¬ 
στρών που λειτουργούν στο πλαίσιο του Μουσικού Το¬ 
μέα, τελούν υπό την εποπτεία και μουσική διεύθυνση του 
μαέστρου, ο οποίος σε στενή συνεργασία με το Διευθυ¬ 
ντή, τις καλλιτεχνικές επιτροπές (αν υπάρχουν) και το 
γραφείο Δημοσίων Σχέσεων και Προγραμματισμού, δια¬ 
μορφώνουν ετήσιο πρόγραμμα λειτουργίας και εκδηλώ¬ 
σεων, θέματα Διοικητικής και Οικονομικής φύσεως διεκ- 
περαιώνονται από τις αρμόδιες υπηρεσίες του Π.Ο.Δ.Φ. 

• ΤΜΗΜΑ ΔΗΜΟΤΙΚΗΣ ΦΙΛΑΡΜΟΝΙΚΗΣ 

Γ ραφείο Δ/ντη Φιλαρμονικής και Μουσικών 

Ο Διευθυντής της Φιλαρμονικής και Μουσικών έχει την 
ευθύνη για τη λειτουργία της Δημοτικής Φιλαρμονικής και 
των συμφερόντων της, γι’ αυτό, για την καλύτερη εκπλή¬ 
ρωση του σκοπού αυτής, κατά τις αποφάσεις του Διοικη¬ 
τικού Συμβουλίου και υπό την εποπτεία του Διοικητικού 
Δ/ντή εισηγείται ανάλογα μέτρα. 

- Διαθέτει τη Δημοτική Φιλαρμονική κατόπιν εντολής 
του Διοικητικού Συμβουλίου και καθορίζει τη σύνθεση των 
τμημάτων της, αναλόγως της σημασίας και σοβαρότητας 
της κάθε περίπτωσης. 

- Διευθύνει τις συναυλίες και σε συνεργασία με την το- 
μεακή καλλιτεχνική επιτροπή, το Δ/κό Δ/ντή, το γραφείο 
Δημοσίων Σχέσεων και Προγραμματισμού και την έγκρι¬ 
ση του Διοικητικού Συμβουλίου, καταρτίζει το πρόγραμ¬ 
μα λειτουργίας και εμφανίσεων της Φιλαρμονικής, για το 
οποίο επιμελείται της εφαρμογής του. 

- Ενεργεί την αλληλογραφία της Φιλαρμονικής, ενημε¬ 
ρώνοντας σχετικά τις γραμματείες του Διοικητικού Συμ¬ 
βουλίου, της Διεύθυνσης και του Τομέα. 

- Τηρεί ονομαστικό κατάλογο με λεπτομερή στοιχεία 
των σπουδών, της ειδικότητας των μουσικών και της προ¬ 
όδου των μαθητευόμενων-εκτελεστών οργάνων στη Φι¬ 
λαρμονική. 

- Προίσταταιτων μουσικών και μαθητευόντων 

Οι μουσικοί και οι μαθητεύοντες τελούν υπό την επο- 
πτεία του Δ/ντή και είναι υπεύθυνοι για τη διαφύλαξη και 
συντήρηση των μουσικών οργάνων τους και του πάσης 
φύσεως υλικού. 

Θέματα Διοικητικής και Οικονομικής φύσης αντιμετωπί¬ 
ζονται και διεκπεραιώνονται από τις αρμόδιες υπηρεσίες 
του Π.Ο.Δ.Φ 

• ΤΜΗΜΑ ΜΕΛΕΤΗΣ ΚΑΙ ΠΕΡΙΣΥΛΛΟΓΗΣ ΤΗΣ ΕΛΛΗ¬ 
ΝΙΚΗΣ ΜΟΥΣΙΚΗΣ ΠΑΡΑΔΟΣΗΣ 

• ΤΜΗΜΑ ΠΑΡΑΓΩΓΗΣ ΚΑΙ ΠΑΡΟΥΣΙΑΣΗΣ ΜΟΥΣΙΚΩΝ 
ΕΚΔΗΛΩΣΕΩΝ 

Οι παραπάνω τομείς, λόγω της ιδιαιτερότητάς τους, 
έχουν δραστηριότητες που απορρέουν από το κατ’ έτος 
διαμορφούμενο πρόγραμμα και ως εκ τούτου το αντικείμε¬ 
νο και οι αρμοδιότητες των τομέων αυτών ποικίλλουν ή κα¬ 
λύπτονται από παρεμφερείς τομείς και υπηρεσίες αυτών. 

3. ΤΟΜΕΑΣ ΒΙΒΛΙΟΘΗΚΗΣ 

Γραφείο διακίνησης και διάδοσης του βιβλίου 

Το γραφείο αυτό έχει την ευθύνη για: 

- Την οργάνωση της δανειστικής βιβλιοθήκης και τη λει¬ 
τουργία της. 

- Τη δημιουργία αναγνωστήριων 

- Τη συγκέντρωση και κατάταξη, ύστερα από δελτογρά- 
φηση των εισερχόμενων βιβλίων. 

- Τ ο συνεχή εμπλουτισμό της βιβλιοθήκης με βιβλία, πε¬ 
ριοδικά, εφημερίδες και κάθε άλλο χρήσιμο έντυπο, τα 
οποία θέτει υπ’ όψιντου Δ.Σ και της καλλιτεχνικής τομεα- 
κής επιτροπής (αν υπάρχει). 

- Παρακολουθεί την τήρηση της τάξης και της ησυχίας 
στο αναγνωστήριο. 

- Τηρεί τη στατιστική κίνηση των αναγνωστών. 

- Χορηγεί στους αναγνώστες τα ζητούμενα βιβλία και 
κατά την αποχώρησή τους τακτοποιεί τα αναγνωσθέντα. 

- Σημειώνει σε ειδική ημερήσια κατάσταση τα εκάστοτε 
παραδιδόμενα προς ανάγνωση βιβλία και παραπλεύρως 
το όνομα των αναγνωστών, βάσει Δε των καταστάσεων 
αυτών, καταρτίζει τους στατιστικούς πίνακες. 

- Εκτελεί καθήκοντα γραμματείας της βιβλιοθήκης, 
γραφική-λογιστική υπηρεσία και συνεργάζεται με την οι¬ 
κονομική υπηρεσία του Π.Ο 

- Δακτυλογραφεί τα έγγραφα που αφορούν τη βιβλιο¬ 
θήκη 

- Διοργανώνει εκθέσεις βιβλίου, περιοδικών, εφημερί¬ 
δων. 


- Καλύπτει γενικά την εκδοτική δραστηριότητα του Π.Ο 

Στις αρμοδιότητες του τομέα αυτού, ανήκει η έκδοση 

βιβλίων, πρωτότυπων, μεταφράσεων που αφορούν επι- 
μέρους αντικείμενα και δραστηριότητες του Π.Ο, αλλά 
επίσης το θέμα τους μπορεί να είναι γενικότερου ενδια¬ 
φέροντος. 

4. ΤΟΜΕΑΣ ΛΑΪΚΟΥ ΠΟΛΙΤΙΣΜΟΥ 

Γ ραφείο Λαϊκού Πολιτισμού 

Στο τομέα αυτό ανατίθεται η ευθύνη της δημιουργίας 
και της οργάνωσης α) της δημοτικής πινακοθήκης και β) 
του λαογραφικού μουσείου. 

Οι ειδικοί συνεργάτες που στελεχώνουν αυτό το γρα¬ 
φείο και η καλλιτεχνική τομεακή επιτροπή (όταν υπάρχει), 
έρχονται σε επαφή με καλλιτέχνες-εκθέτες, Οργανώνουν 
τη δημοτική πινακοθήκη, διοργανώνουν εκθέσεις, συγκε¬ 
ντρώνουν το υπάρχον υλικό, υποδεικνύουν τρόπους το- 
ποθέτησης-έκθεσης και χώρους έκθεσης, επιλέγουν καλ¬ 
λιτεχνικά έργα, έργα που είναι δυνατόν να αποκτήσει ο 
Π.Ο.Δ.Φ. Επίσης προτείνουν τρόπους και ενδιαφέρονται 
για την συγκέντρωση μουσειακού λαογραφικού υλικού 
για την οργάνωση και λειτουργία λαογραφικού μουσείου. 

Συνεργάζονται με τους άλλους τομείς που έχουν σχέση 
με τη λαϊκή παράδοση καιτα εικαστικά, κυρίως όμως η συ- 
νεργασιακή τους σχέση θα είναι απόλυτα ταυτισμένη με 
το γραφείο Δημοσίων Σχέσεων και Προγραμματισμού, 
αφού αυτό είναιτο υπεύθυνογραφείογιατηντήρησητου 
αρχείου, τη φύλαξη των καλλιτεχνικών αποκτημάτωντου 
Π.Ο.Δ.Φ και γενικότερα για το συντονισμό, την διοργάνω¬ 
ση και λειτουργία των εκθέσεων, θέματα διοικητικής και 
οικονομικής φύσεως διεκπεραιώνονται από τις αρμόδιες 
υπηρεσίες του Π.Ο.Δ.Φ. 

5. ΤΟΜΕΑΣ ΛΑΪΚΗΣ ΕΠΙΜΟΡΦΩΣΗΣ 

Γ ραφείο εκπαιδευτών-επιμορφωτών και ειδικών συνερ¬ 
γατών Λαϊκής Επιμόρφωσης 

Το αντικείμενο και οι αρμοδιότητες των εκπαιδευτών- 
επιμορφωτών και ειδικών συνεργατών αυτού του τομέα 
απορρέει από το κατ’ έτος διαμορφούμενο πρόγραμμα 
και βάσει αυτού θα σχηματίζονται τμήματα λαϊκής επιμόρ¬ 
φωσης για την εκμάθηση και διάδοση της χειροτεχνίας, 
της υφαντικής, της αγγειοπλαστικής κ.λπ. με τη λειτουρ¬ 
γία εργαστηρίων εφαρμοσμένων παραδοσιακών τεχνών. 

Η επιμόρφωση θα επιτυγχάνεται με τη συνεργασία άλ¬ 
λων παραγωγικών φορέων και με τη διοργάνωση συμπο¬ 
σίου και σεμιναρίου των επιμορφούμενων μαθητών. 

Η παρουσίαση των δραστηριοτήτων θα γίνεται με τη 
διοργάνωση εκθέσεων αντικειμένων, προϊόντων και άλ¬ 
λων δραστηριοτήτων του τομέα αυτού, που θα συντονί¬ 
ζονται από το γραφείο Δημοσίων Σχέσεων και Προγραμ¬ 
ματισμού με τη σύμφωνη γνώμη του Δ.Σ και του Διοικητι¬ 
κού Διευθυντή του Π.Ο.Δ.Φ. 

Θέματα διοικητικής ή οικονομικής φύσεως θα αντιμε¬ 
τωπίζονται από τις αρμόδιες υπηρεσίες του Π.Ο.Δ.Φ. 

6. ΤΟΜΕΑΣ ΠΝΕΥΜΑΤΙΚΩΝ ΚΕΝΤΡΩΝ ΚΑΙ ΝΕΟΛΑΙΑΣ 

α) Γραφείο Λειτουργίας και Οργάνωσης Πνευματικών 
Κέντρων 

Έχει την ευθύνη για: 

- Την οργάνωση λεσχών πολιτισμού και ψυχαγωγίας για 
ενήλικες και ανήλικους. 

- Τη δημιουργία κέντρου νεότητας παρέχοντας κίνητρα 
και μέσα ενδιαφερόντων των νέων για την ανύψωση του 
πνευματικού τους επιπέδου. 

- Την οργάνωση παιδότοπων, στεκών γειτονιάς και τη 
δημιουργία λούνα-παρκ, που θα εμπλουτίζονται με προ¬ 
βολές παιδικών ταινιών, πνευματικών παιχνιδιών, διαγω¬ 
νισμών ζωγραφικής, παραστάσεις παιδικού θεάτρου, κα¬ 
ραγκιόζη κ.λπ. 

- Συνεργάζεται με το Υπουργείο Πολιτισμού για την εξα¬ 
σφάλιση ομιλητών που θα καλύπτουν τη λειτουργία του 
Ελεύθερου Ανοικτού Πανεπιστημίου, βάσει των προτει- 
νόμενων ομιλητών και θεμάτων που επιλέγονται από την 
καλλιτεχνική τομεακή επιτροπή. 

- Αναλαμβάνει την ενημέρωση του κοινού για τις δρα¬ 
στηριότητες του τομέα κάνοντας γνωστά τα προγράμμα¬ 
τα εγκαίρως. 

- Φροντίζει για την εξασφάλιση, την προμήθεια και τη 
συντήρηση των μέσων ψυχαγωγίας (δίσκοι, βιβλία, προ¬ 
βολές). 

- Την ευπρεπή εμφάνιση των χώρων. 

- Τη διοργάνωση ομιλιών κοινού ενδιαφέροντος ή συ¬ 
μποσίων με εξειδικευμένο αντικείμενο και ποικίλη διάρ¬ 
κεια. 

- Έχει την ευθύνη της σύνταξης του προγράμματος 
δράσης των τμημάτων του τομέα και τα ωράρια λειτουρ¬ 
γίας και ενημερώνει σχετικά το Γραφείο Δημοσίων Σχέ¬ 
σεων και Προγραμματισμού του Π.Ο.Δ.Φ. 

- Τηρεί κατάσταση των υλικών αντικειμένων και του εξο¬ 
πλισμού των εγκαταστάσεων. 

- Έρχεται σε επαφή και συνεργάζεται με άλλους φορείς 
για την παραγωγή συνεκδηλώσεων που αφορούν αυτόν 
τον τομέα. 

- Αναλαμβάνει την έκδοση εσωτερικών ανακοινώσεων 
και τη διεκπεραίωση των εγγράφων και της αλληλογρα¬ 
φίας του τομέα (με ενημέρωση του Δ/κού Δ/ντή και του 
Γ ραφείου Δημοσίων Σχέσεων και Προγραμματισμού του 
Προγραμματισμού. 

- Τηρεί κατάσταση των υλικών αντικειμένων και του εξο¬ 
πλισμού των εγκαταστάσεων. 

- Έρχεται σε επαφή και συνεργάζεται με άλλους φορείς 
για την παραγωγή συνεκδηλώσεων που αφορούν αυτό 
τον τομέα. 

- Αναλαμβάνει την έκδοση εσωτερικών ανακοινώσεων 
και τη διεκπεραίωση των εγγράφων και της αλληλογρα¬ 
φίας του τομέα (με ενημέρωση του Διοικητικού Δ/ντή και 
του γραφείου Δημοσίων Σχέσεων και Προγραμματισμού) 

- Τηρεί αρχείο εκδηλώσεων κατά τμήμα, με φωτογραφι¬ 
κό και έντυπο υλικό, για την κάθε δραστηριότητα ξεχωρι¬ 
στά. 

- Τυπώνει και στέλνει προσκλήσεις για τις διάφορες εκ¬ 
δηλώσεις του τομέα. 

- Συγκεντρώνει τα αποδεικτικά οικονομικά στοιχεία, κα¬ 
ταρτίζει τις οικονομικές καταστάσεις καιτιςπαραδίδειγια 
διεκπεραίωση στην οικονομική υπηρεσία. 

β) Γ ραφείο υποδοχής Νεολαίας 

Το γραφείο αυτό έχει την ευθύνη για: 

- Τη συγκρότηση ενός ευρύτερου οργάνου (επιτροπής) 
με βάση τις υπάρχουσες δημοτικές επιτροπές και άλλους 
φορείς για την καταπολέμηση κάθε μορφής εξάρτησης 
(ναρκωτικά, αλκοολισμός, κάπνισμα κ.α) στην πόλη μας. 

- Στόχος του κατ’ έτος διαμορφού μενού προγράμματος 
της επιτροπής αυτής είναι η ευαισθητοποίηση, γνώση και 
σωστή ενημέρωση των συμπολιτών μας πάνω στην πραγ¬ 
ματική διάσταση του προβλήματος των ναρκωτικών με 
κεντρικό άξονα την πρόληψη, καταστολή και κοινωνική 
επανένταξη των ατόμων. 


Η παρουσίαση των δραστηριοτήτων θα γίνεται με τη συ¬ 
νεργασία άλλων φορέων του τόπου αλλά και παρόμοιων 
επιτροπών που δραστηριοποιούνται στον ελλαδικό χώρο. 

Η επιτροπή αυτή θα αναζητεί πηγές και τρόπους προα¬ 
γωγής των σκοπών και στόχων του αγώνα ενάντια σε κάθε 
μορφής εξάρτηση. Η επιτροπή θα είναι εικοσαμελής 
(20μελής). Στη σύνθεσή της περιλαμβάνονται: εκπρόσω¬ 
ποι νεολαίας, Δημοτικοί Σύμβουλοι, εκπρόσωποι φορέων. 

- Τη συνεργασία με τη νεολαία του τόπου για την υλο¬ 
ποίηση προτάσεων που έχουν σχέση με την ανάπτυξη 
προτύπων, αξιών και ιδανικών που να μπορούν να εμπνέ¬ 
ουν δημιουργικά μέσα στις σύγχρονες ανάγκες και ανη¬ 
συχίες της για τη διασφάλιση μιας αυριανής υγιούς κοι¬ 
νωνίας. 

7. ΤΟΜΕΑΣ ΘΕΑΤΡΟΥ - ΚΙΝΗΜΑΤΟΓΡΑΦΟΥ ΚΑΙ 
ΦΩΤΟΓΡΑΦΙΑΣ 

- Ο Διοικητικός Δ/ντής, το καλλιτεχνικό-διδακτικό προ¬ 
σωπικό με την καλλιτεχνική επιτροπή του τομέα (αν συ- 
σταθεί), συντάσσει πρόγραμμα δραστηριοτήτων, κύκλο 
μαθημάτων του ελεύθερου θεατρικού, κινηματογραφι¬ 
κού και φωτογραφικού εργαστηρίου, επιμελείται της πα¬ 
ραγωγής ταινιών σε φιλμ και βίντεο, καθώς και το πρό¬ 
γραμμα κινηματογραφικών προβολών (του θερινού και 
παιδικού κινηματογράφου), θεατρικών παραστάσεων και 
θεάτρου σκιών. Το παραπάνω πρόγραμμα χρειάζεται την 
έγκριση του Δ.Σ του Π.Ο.Δ.Φ και έπειτα ενημερώνεται 
εγκαίρως το γραφείο Δημοσίων Σχέσεων και Προγραμ¬ 
ματισμού για το συντονισμό των Προγραμμάτων. 

- Το διδακτικό- καλλιτεχνικό προσωπικό έχει την ευθύνη 
για τη διδασκαλία μαθημάτων της ειδικότητάς τους. 

- Την τήρηση των λεπτομερών στοιχείων εγγραφής και 
της φοίτησης των μαθητών και των επιμορφούμενων. 

- Την έκδοση των εσωτερικών ανακοινώσεων. 

- Την τήρηση μητρώων και ευρετηρίων όλων των συ¬ 
νεργατών του τομέα. 

- Χορηγεί σημειώσεις για τα μαθήματα που διδάσκο¬ 
νται. 

- Συνεργάζεται με τα αρμόδια γραφεία διοίκησης σε θέ¬ 
ματα αλληλογραφίας διεκπεραίωσης και δακτυλογράφη¬ 
σης των εγγράφων 

- Τηρεί κατάσταση των μηχανημάτων, υλικών και όλων 
των αντικειμένων του τομέα κατά τμήμα. 

- Εισηγείται για την προμήθεια απαραίτητου μηχανικού 
εξοπλισμού, ρουχισμού και άλλων αντικειμένων σχετικών 
με το έργο του τομέα αυτού. 

(Γιατις ανάγκες χειρισμού μηχανημάτων, συντήρησης, 
ευπρεπισμού των χώρων και κάθε τεχνικής βοήθειας, πα¬ 
ρέχεται κάλυψη από το εργατοτεχνικό και βοηθητικό προ¬ 
σωπικό του Π.Ο κατ’ εντολή του Διοικητικού Δ/ντη) 

- Καταρτίζει οικονομική κατάσταση, συγκεντρώνειτα οι¬ 
κονομικά αποδεικτικά στοιχεία (εισπράξεις-έσοδα κλπ) 
και τα παραδίδει για διεκπεραίωση στην οικονομική υπη¬ 
ρεσία του Π.Ο. 

8. ΤΟΜΕΑΣ ΕΙΚΑΣΤΙΚΩΝ ΤΕΧΝΩΝ 

Γ ραφείο Λειτουργίας Εργαστηρίων 

- Οι δραστηριότητες του τομέα αυτού στοχεύουν στη 
λειτουργία και οργάνωση εργαστηρίων ζωγραφικής, γλυ¬ 
πτικής και εφαρμοσμένων παραδοσιακών τεχνών, στη 
διοργάνωση εκδηλώσεων για τις εικαστικές τέχνες κα¬ 
θώς και στη παραγωγή αφίσας για την προβολή του 
Π.Ο.Δ.Φ 

Η περιγραφή της επιμέρους διάρθρωσης καιτων αρμό- 

διοτήτωντου τομέα αυτού είναι ανάλογη με αυτή του το¬ 
μέα θεάτρου και κινηματογράφου. 

Ο βοηθός εργαστηρίου παρέχει βοηθητική εργασία 
σύμφωνα με το εφαρμοζόμενο πρόγραμμα των μαθημά¬ 
των. 

ΓΕΝΙΚΕΣ ΠΑΡΑΤΗΡΗΣΕΙΣ 

Ο Διοικητικός Δ/ντής, αποτελεί το συνδετικό κρίκο των 
τομέων, με το Διοικητικό Συμβούλιο του Π.Ο.Δ.Φ. Η ύπαρ¬ 
ξη του είναι καθοριστική και δίνειτη δυνατότητα στουςτο- 
μείς, που είναι ισότιμοι μεταξύ τους, απαλλαγμένοι από 
την κύρια διοικητική φροντίδα, να επιδίδονται απερίσπα¬ 
στα στο έργο και τη δραστηριότητάτους. 

Την κύρια ευθύνη διοργάνωσης και συντονισμού των 
εκδηλώσεων μεταξύ των τομέων έχει το γραφείο Δημο¬ 
σίων Σχέσεων και Προγραμματισμού του Π.Ο.Δ.Φ. γι’ αυ¬ 
τό το λόγο θα πρέπει να δηλώνονται εγκαίρως στο παρα¬ 
πάνω γραφείο τα ετήσια προγράμματα και οι δραστηριό¬ 
τητες των τομέων του Π.Ο.Δ.Φ, καθώς και των άλλων 
φορέων σε τοπικό επίπεδο ώστε να αποφεύγεται η σύ¬ 
μπτωση εκδηλώσεων, να γίνεται καλύτερος προγραμμα¬ 
τισμός και βάσει αυτού να διαμορφώνεται και η διάθεση 
και απασχόληση του βοηθητικού και εργατοτεχνικού 
προσωπικού αναλόγως των αναγκών και των δραστηριο¬ 
τήτων του τομέα του Π.Ο.Δ.Φ. 

Οι διοικητικές και οικονομικές υπηρεσίες του Π.Ο.Δ.Φ 
εξυπηρετούν όλους τους τομείς όταν παρίσταται ανάγκη. 

Η έκδοση και είσπραξη των εισιτηρίων των εκδηλώσε¬ 


ων, θα γίνεται με τη συμβολή του οικονομικού τομέα σε 
υπηρεσίες και προσωπικό. 

Η λεπτομερής λειτουργία κάθε τομέα γίνεται με κανονι¬ 
σμό που θα καταρτίζει ο Διοικητικός Δ/ντής σε συνεργα¬ 
σία μετιςτομεακές επιτροπές (όταν υπάρχουν) και με την 
έγκριση του Διοικητικού Συμβουλίου. 

Οι ειδικοί συνεργάτες των τομέωντου Π.Ο .Δ.Φ δεν μπο¬ 
ρούν να ενταχθούν σε συγκεκριμένες θέσεις, ούτε να συ¬ 
γκεκριμενοποιηθεί το έργο καιη αρμοδιότητάτους, λόγω 
της ιδιαιτερότητας της φύσεως της παροχής των υπηρε- 
σιώντους στον Π.Ο.Δ.Φ. 

Για ό,τι δεν έχει προβλεφθεί από τον παρόντα Οργανι¬ 
σμό ισχύει η υπάρχουσα νομοθεσία και οι υπόλοιποι Κα¬ 
νονισμοί του Π.Ο.Δ.Φ. 

Γ ια προβλήματα που πιθανόν να προκύψουν στην εφαρ¬ 
μογή και για συμπληρώσεις, βελτιώσεις, ο παρών Ο.Ε.Υ 
τροποποιείται με απόφαση του Δ.Σ που εγκρίνεται από το 
Δημοτικό Συμβούλιο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Πολιτιστικού 
οργανισμού οικ .έτους 2005 ύψους 45.000,00 Ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα 31 Μαΐου 2005 

Με εντολή Γ ενικού Γ ραμματέα Περιφέρειας 
Η Προϊσταμένη 
ΧΡΙΣΤΙΝΑ ΞΑΚΗ 

